شه‌فه‌ق نيوز/ وڵاته‌يل يه‌كگرتگ ئه‌مريكا داوا له‌ عراق كرد مقه‌يه‌تى له‌ باڵيۆزخانه‌و به‌رژه‌وه‌نديه‌يلى بكا له‌ عراق وه‌تايبه‌ت دوياى ئه‌وه‌گ وه‌ سێ مووشه‌ك باڵيۆزخانه‌گه‌ى له‌ به‌غدا كريا ئامانج.
له‌ى باوه‌ته‌و، قسه‌كه‌ر وه‌ناو وه‌زاره‌ت خارجيه‌ى ئه‌مريكى له‌ به‌ياننامه‌يگ وت: داوا له‌ حكومه‌ت عراقى ئه‌كه‌يم پابه‌ند بدێ وه‌ مقه‌يه‌تيكردن نوێنه‌رايه‌يه‌يل دبلۆماسيمان له‌ وڵاته‌گه‌.
هه‌ميش وت: له‌ مانگ سبته‌مبه‌ره‌و تائيسه‌ زياتر له‌ 14 په‌لامار له‌لايه‌ن ئيران و ميليشيايه‌يل سه‌ر وه‌ئيران دژ كارمه‌نده‌يل ئه‌مريكى له‌ عراق ئه‌نجام درياگه‌و تائيسه‌يش بارودوخ ئه‌منى گرژه‌و جه‌ماعه‌ت سه‌ر وه‌ئيران مه‌ترسيين و هه‌ر وه‌و خاتريشه‌ بايه‌سه‌ مقه‌يه‌تى له‌ خوه‌مان بكه‌يم.
